Arena 2000

Arena 2000 () on monitoimihalli Jaroslavlissa, Venäjällä. Se avattiin vuonna  2001 ja siinä on katsomopaikkoja noin 9 000 ihmiselle. Arena 2000 toimii pääasiassa KHL-liigaan osallistuvan jääkiekkoseura HK Lokomotiv Jaroslavlin kotiareenana. Hallia käytetään myös konsertti- ja näyttelytarkoituksiin.

Ensimmäinen jääkiekko-ottelu areenalla pelattiin  12. lokakuuta  2001. Ottelussa kohtasivat kotijoukkue Lokomotiv Jaroslavl ja HK Lada Toljatti. Ottelun voitti Lokomotiv 3–1. Sittemmin areenalla on ollut lukuisia tapahtumia. Muun muassa Deep Purple, Scorpions ja Patricia Kaas ovat esiintyneet siellä. Areena toimi myös vuoden 2003 18-vuotiaiden jääkiekon MM-kilpailujen näyttämönä.

Aiheesta muualla

 Areenan verkkosivut

Venäjän jäähallit
Jaroslavl